Hormone en gewigstoename | Health24
Posted by: Lin | 2012/03/09
Hormone en gewigstoename
Ek gebruik die afgelope paar jaar Marvelon as ''n voorbehoedmiddel. Die afgelope jaar het ek skielik begin gewig optel - 8 kg in ''n jaar! Kan dit moontlik te wyte wees aan ''n hormoonwanbalans of iets? My dokter meen dit kan beslis my hormone wees en het my nou op ''n baie ligte pil, Yaz, gesit.
Ek eet baie gesond en oefen ten minste een keer ''n dag. Ek is nie tans oorgewig nie, maar ek is bang dat ek op pad is daarheen - ek weeg 54kg met ''n BMI van 18.5. Ek sal jou opinie baie waardeer!
Ek is regtig bekommerd oor jou kosinname. Ek kan nie glo dat jy verlede jaar 8 kg minder geweeg het, as jy vandag net 'n BMI van 18,5 het - jy was seker net vel en been. Aangesien jou huidige BMI steeds baie laag is op 18,5, wat nog in die anorektiese gebied val, sal 'n effense gewigstoename eintlik jou gesondheid baat en jou effense reserwes gee. Probeer tog om 'n BMI van 22 te bereik. Alle vroulike hormoonpreparate soos die voorbehoedpil en hormoonterapie na die menopouse het die potensiaal om by sommige vrouens gewigstoename te veroorsaak, ander vrouens sal op dieselfde preparaat weer gewig verloor - dit is ongelukkig 'n individuele reaksie.